cash
డిపాజిట్లు పెరిగి వడ్డీరేట్లు తగ్గుతాయి!
ముంబై,నవంబరు 16: పెద్దకరెన్సీనోట్లను రద్దు చేయడం వల్ల బ్యాంకులకు డిపాజిట్లు పెరుగుతు న్నాయి. దీనివల్ల రానున్నకాలంలో వడ్డీరేట్లు మరిం తగా తగ్గే అవకాశం ఉంది. ప్రస్తుతం పెరుగుతున్న డిపాజిట్ల సంఖ్య రానురాను రూ.4 నుంచి రూ.5 లక్షలకోట్లకు పెరుగుతుందని చెపుతున్నారు. ఫిక్సెడ్‌ డిపాజిట్‌ ఇన్వెస్టర్లకు చేదువార్త అని ఎక్కువ బ్యాంకు డిపాజిట్లు వల్లబ్యాంకులపై వడ్డీరేట్ల తగ్గిం పు ఒత్తిడిపెరుగుతుందని అంచనా. ఇప్పటివరకూ దేశంలో రుణపరపతిలో ఎలాంటి వృద్ధిలేదు. ప్రస్తుతం నోట్లరద్దువల్ల ద్రవ్యోల్బణం మరింత తగ్గు తుందని, మరో 25-50 బేసిస్‌ పాయింట్లు వడ్డీ రేట్లు తగ్గే అవకాశం ఉంటుందని ఆర్ధిక నిపుణులు అంచనావేస్తున్నారు. వచ్చే డిసెంబరు ఏడవ తేదీ ఆర్‌బిఐ విధాన సమీక్ష ఉంటుంది. భారీఎత్తున పెరి గిన డిపాజిట్లతో ఆర్‌బిఐ చేపట్టే వడ్డీరేట్ల తగ్గింపు ప్రయోజనాలు రుణపరపతిరంగంపై సడలింపులు తెస్తాయని అంచనా. రిటైల్‌ద్రవ్యోల్బణం 14నెలల దిగువకు అక్టోబరునెలలో నమోదయింది.
మరిం తగా తగ్గి 3.5శాతంగా ఉంటుందని అంచనా. సేవలరంగంపై ఈ నల్లధన కట్టడి కార్యాచరణప్రభా వం ఉంటుందని, ఎందుకేంటే ఈ రంగంలోనే క్కువ నగదు లావాదేవీలు జరుగుతాయని ఎస్‌బిఐ ముఖ్య ఆర్థికవేత్త సౌమ్యకాంతిఘోష్‌ వెల్లడించారు. డిసెంబరులో వడ్డీరేట్ల తగ్గింపు ఉన్నా అక్కడితో ఆగిపోదని మరింత ఉంటాయని ఆయన అభిప్రాయ పడ్డారు. సిఎల్‌ఎస్‌ఎ సీనియర్‌ ఆర్ధికవేత్త రాజీవ్‌ మాలిక్‌ మాట్లాడుతూ ఆర్‌బిఐ రెపోరేట్లను మూడు పర్యాయాలు తగ్గిస్తుందని, వచ్చే ఏడాదికాలంలో ఈ కోతలు తప్పవని అన్నారు. ఇక డెట్‌రంగంలో యువ ఇన్వెస్టర్లు దీర్ఘకాలిక డెట్‌ మ్యూచువల్‌ ఫండ్స్‌కు వెళ్లడం మంచిదన్న సలహాలు వస్తున్నా యి. డెట్‌ లేదా బాండ్ల మార్కెట్లు ప్రస్తుతం లాభ దాయకంగా ఉంటాయి.
ఎందుకంటే డిపాజిట్లపై వడ్డీరేట్లు తగ్గడం వల్ల సహజంగానే ఇన్వెస్టర్లు ఈ రంగాలపై దృష్టిసారిస్తారు. ఇకపై పన్నురహిత బాం డ్లు ఎక్కువగా మార్కెట్‌కు వెల్లువలా వచ్చే అవ కాశం ఉంటుంది. అయితే ఈ ఏడాదిలో ఇకపై పన్నురహిత బాండ్లు వచ్చే అవకాశం లేదు. ఈ బాండ్లు స్టాక్‌ ఎక్ఛేంజిల్లోనే ట్రేడ్‌అవుతాయి. ఇన్వె స్టర్లు వాటిని సెకండరీ మార్కెట్లనుంచి కొనుగోలు చేసే అవకాశం ఉంటుంది. పన్నురహిత బాండ్లలో పెట్టుబడులు పెట్టేముందు వాటి కాలపరిమితి, రేటింగ్‌, ద్రవ్యవిధానం వంటి వాటిపై పరిశీలన చేసుకుని పెట్టుబడులు పెట్టుకోవచ్చని ఇన్వెస్టర్లు, స్టాక్‌ బ్రోకింగ్‌ సంస్థలు సలహాలిస్తున్నాయి. ఇక సీనియర్‌ సిటిజన్లు చిన్నమొత్తాల పొదుపుపై దృష్టి పెట్టే అవకాశం ఉంటుంది. బ్యాంకు డిపాజిట్ల కంటే చిన్నమొత్తాల పొదుపు డిపాజిట్ల వడ్డీరేట్ల కొంత ఎక్కువగా ఉంటాయి. అందుకే సీనియర్లు ఎక్కువగా వీటిపై దృష్టిపెట్టే అవకాశం ఉంది. మరోపక్క ఇన్వెస్టర్లు టాక్స్‌ఫ్రీ బాండ్లలో పెట్టు బడులు పెడితే ఆరుశాతం పన్నురహిత రిటర్నులు ఉంటాయని వాటికి ఇన్వెస్టర్లు ఎక్కువ పెట్టుబడు లకు ప్రాధాన్యత ఇచ్చే అవకాశం ఉందని అంచనా.